Um áratugaskeið áreitti óperusöngvarinn Placido Domingo , sem er einn virtasti og valdamesti söngvari óperuheimsins , konur , þrýsti á þær að stunda kynlíf með sér með því að lofa þeim verkefnum . Þá refsaði hann einnig konum fyrir að hafna sér . AP-fréttaveitan greinir frá þessu og ræðir við átta söngkonur og einn dansara sem saka Domingo um áreitni . Atvikin sem um ræðir áttu sér stað yfir um þriggja áratuga skeið allt frá upphafi níunda áratugar síðustu aldar . Segir AP hegðun söngvarans hafa verið vel þekkt leyndarmál innan óperuheimsins . Ein kvennanna sem AP ræddi við segir Domingo hafa stungið hendinni upp undir pils hennar og þrjár aðrar segja hann hafa neytt upp á þær blautum kossum . Atvikin áttu sér stað í fataherbergi , hótelherbergi og á hádegisverðarfundi . „ Hann var alltaf að snerta mann einhvers staðar og kyssa , “ sagði ein kvennanna . AP segir sex konur til viðbótar hafa greint frá að þeim hafi fundist þreifingar Domingos óþægilegar , m.a. ein söngkona sem sagði hann hafa ítrekað boðið henni á stefnumót eftir að hafa ráðið hana til að syngja með honum í tónleikaröð á tíunda áratugnum . Domingo svaraði ekki spurningum sem AP lagði fyrir hann , en sendi frá sér yfirlýsingu þar sem hann sagði „ ásakanir ónafngreindra einstaklinga “ vera rangar . Placido Domingo ræðir við dansara baksviðs að lokinni sýningu . AFP „ Engu að síður er sársaukafullt að frétta að ég kunni að hafa komið einverjum í uppnám og valdið óþægindum . Engu máli skiptir þar hversu langt var síðan eða að ætlun mín hafi verið önnur , “ sagði í yfirlýsingunni . Kveðst Domingo hafa talið gjörðir sínar og sambönd ætíð hafa notið samþykkis . Þeir sem þekki hann viti að hann sé ekki maður sem valdi viljandi skaða , móðgi eða valdi vandræðum . Aðrir staðlar gildi hins vegar í dag , en hafi gert áður . „ Vil ekki að þér líði eins og gleðikonu “ Aðeins ein kvennanna níu var reiðubúin að láta nafn sitt koma fram í grein AP af ótta við hefnd og áreiti fyrir að greina frá . Sjö þeirra sögðu feril sinn hafa liðið fyrir að þær höfnuðu Domingo og nokkrar þeirra sögðu hlutverk sem hann hefði lofað þeim hafa orði að engu . Tvær kvennanna sögðust hafa látið undan Domingo skamma stund af ótta við að það myndi skaða starfsframa þeirra að synja honum . Ein kvennanna sagðist þá í tvígang hafa stundað kynlíf með Domingo , m.a. á Biltmore hótelinu í Los Angeles . Hún segir að þegar Domingo yfirgaf hótelherbergið til að skemmta þá hafi hann lagt 10 dollara seðil á snyrtiborðið . „ Ég vil ekki að þér líði eins og gleðikonu , en ég vil ekki heldur að þú þurfir að borga fyrir að leggja , “ segir hún Domingo hafa sagt . Margar kvennanna sem AP ræddi við segjast ítrekað hafa verið varaðar af kollegum við að vera einar með honum , jafnvel í lyftu . Ef þær samþykktu að snæða með söngvaranum ættu þær að gæta þess að drekka ekki og passa að fundurinn væri á opinberum vettvangi og í hádeginu . AP segir konurnar flestar hafa verið ungar og að hefja feril sinn er atvikin áttu sér stað .